บาทเปิด31.77 บาทต่อดอลลาร์  แข็งค่า
เงินบาทเปิดตลาด 31.77 บาทต่อดอลลาร์  แข็งค่าตามแรงขายดอลล์ มองกรอบวันนี้ 31.70-31.85 บาทต่อดอลลาร์ รอความชัดเจนการค้าสหรัฐฯ-จีน
6 มี.ค. 2562

เงินบาทเปิดตลาด 31.77 บาทต่อดอลลาร์  แข็งค่าตามแรงขายดอลล์ มองกรอบวันนี้ 31.70-31.85 บาทต่อดอลลาร์ รอความชัดเจนการค้าสหรัฐฯ-จีน
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.77 บาท/ดอลลาร์ แข็งค่าต่อเนื่องจากปิดตลาดเย็นวานนี้ที่ระดับ 31.80 บาท/ดอลลาร์ เนื่องจากมีแรงเทขายดอลลาร์ทำกำไร
"บาทกลับมาแข็งค่าต่อเนื่องหลังมีแรงเทขายทำกำไร และการขายดอลลาร์ของผู้ส่งออก" นักบริหารเงิน กล่าว
ปัจจัยต่างประเทศที่ต้องจับตามองเป็นเรื่องความคืบหน้าการเจรจายุติความขัดแย้งทางการค้าระหว่างสหรัฐกับจีน
นักบริหารเงิน คาดวันนี้เงินบาทจะเคลื่อนไหวในกรอบ 31.70-31.85 บาท/ดอลลาร์